Hjemkørslen af 30-40 halmballer udviklede sig onsdag eftermiddag dramatisk for en landmand ved Fjerritslev. Det oplyser indsatsleder ved beredskabet i Jammerbugt, Ole Leonhard. Det betyder at Skræmvej udenfor Fjerritslev cirka 100 meter fra Aalborgvej lige nu er spærret. Det er højst sandsynligt friktionsvarme fra et bagdæk, der har sat gang i branden. Branden fik hurtigt fat i de mange halmballer på vognen. De brændende halmballer blev herefter, blandt andet med hjælp fra landmandens egen traktor, spredt ud over de nærtliggende marker. Her får halmballerne lov til at ligge og brænde ud. På grund af den megen røgudvikling vil afspærringen af Skræmvej blive opretholdt frem til omkring klokken 18.30, vurderer indsatslederen. Landmanden eller andre kommer ikke til skade ved branden.

Referat:
Der udbrød onsdag eftermiddag brand i en halmvogn, der var lastet med 30-40 halmballer.